《严江舟次》
宋代·刘子寰

烟弄晨光雨弄梅，浦痕微涨认潮来。棹随纤道青芦折，路入渔潮碧草开。

指点水程期买酒，追寻古迹谩登台。归舟不共商人载，便觉新诗得细裁。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。